
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 838 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του Περιεχομένου Σπουδών Τμημάτων 

του Τ.Ε.Ι Αθήνας. 1 

Τροποποίηση της συστατικής πράξης Νομικού 
Προσώπου με την επωνυμία «103η Σχολική 
Επιτροπή Δήμου Αθηναίων» (151° Δημοτικό 
Σχολείο). 2 


Απαγόρευση κυνηγίου ορισμένου χρόνου στις θέσεις 
«Αγ. Αθανάσιος», «Καραμπίνες», «Λάκκες», «Αγ. 
Δημήτριος», «Σταλί» των Δημοτικών Διαμερισμάτων 
Κλοκοτού και Γεωργανάδες Δήμου Οιχαλίας 

Νομού Τρικάλων. 3 

Απαγόρευση κυνηγίου ορισμένου χρόνου στις θέσεις 
«Αμπέλια», «Ψαροκώστινας», «Μυρμιγκιάρα», 
Φωτάδας- Βαλομανδρίου Δήμων Καλλιδένδρου και 
Πιαλείων καθώς και στη θέση «καλύβα Μπούτσια» 
«Πομώνα Σακελλάρη» Ρογκίων Δήμου Φαλώριας 


Νομού Τρικάλων. 4 

ΑΠΟΦΑΣΕΙ Σ 

Αριθ. 60664/Ε5 (1) 


Καθορισμός του Περιεχομένου Σπουδών Τμημάτων 
του Τ.Ε.Ι Αθήνας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν. 2916/2001 (Α' 114) «Διάρθρωση 
της ανώτατης εκπαίδευσης και ρύθμιση των θεμάτων 
του τεχνολογικού τομέα αυτής». 

β. Του άρθρ. 8 παρ. 5 του ν. 1404/1983(ΑΊ73) όπως 
συμπληρώθηκε από το άρθρ. 1 παρ. 4 του ν. 2621/1998 
(Α' 136). 

γ. Του άρθρ. 25 παρ. 1 του ν. 1404/1983 (Α' 173) και 
του άρθρ. 5 παρ. 12 του ν. 2916/2001 (Α' 114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

δ. Του αρθρ.90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 


6 Ιουλίου 2006 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Ναυπηγικής (αριθμ. πρακτ. 21/17.12.2002). 

β. Αισθητικής και Κοσμητολογίας (αριθμ. πρακτ. 
16/25.11.2002). 

γ. Δημόσιας Υγιεινής (αριθμ. πρακτ. 3/26.2.2004). 

δ. Επισκεπτών Επισκεπτριών Υγείας (αριθμ. πρακτ. 
9/9.6.2003). 

ε. Εργοθεραπείας (αριθμ. πρακτ. 7/30.3.2004 Γενικής 
Συνέλευσης του Τμήματος). 

στ. Ιατρικών Εργαστηρίων (αριθμ. πρακτ. 11/ 
26.9.2005). 

ζ. Μαιευτικής (αριθμ. πρακτ. 7/1.4.2004). 

η. Νοσηλευτικής (αριθμ. πρακτ. 18/26.11.2002). 

θ. Ραδιολογίας Ακτινολογίας (αριθμ. πρακτ. 
10/22.10.2003). 

ι. Φυσικοθεραπείας (αριθμ. πρακτ. 17/2.12.2005). 

ια. Βιβλιοθηκονομίας και Συστημάτων Πληροφόρησης 
(αριθμ. πρακτ. 3/16.3.2004). 

5. Τη γνωμοδότηση του Συμβουλίου Ανώτατης Τεχνο¬ 
λογικής Εκπαίδευσης κατά την τρίτη (16.3.2006) συνε¬ 
δρίασή του, καθορίζουμε: 

Το Περιεχόμενο Σπουδών των παρακάτω τμημάτων 
του Τ.Ε.Ι Αθήνας ως εξής: 

1. Τμήμα Ναυπηγικής 

Το περιεχόμενο σπουδών του Τμήματος καλύπτει το 
γνωστικό αντικείμενο που αφορά στην εφαρμογή της 
Ναυπηγικής Επιστήμης και της Τεχνολογίας, στους το¬ 
μείς της κατασκευής, μετασκευής, επισκευής, λειτουρ¬ 
γίας των πλοίων και πλωτών κατασκευών καθώς και 
των συστημάτων αυτών. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και την 
επιστήμη με τη διδασκαλία και την εφαρμοσμένη έρευ¬ 
να και να παρέχει στους σπουδαστές τα απαραίτητα 
εφόδια που εξασφαλίζουν την άρτια κατάρτισή τους για 
την επιστημονική και επαγγελματική τους σταδιοδρομία 
και εξέλιξη. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες επιστημονι¬ 
κές και τεχνολογικές γνώσεις και ικανότητες, ώστε να 
μπορούν να προσφέρουν τις υπηρεσίες τους σε όλους 
τους τομείς του γνωστικού αντικειμένου του Τμήματος, 
ως υπεύθυνοι ή στελέχη επιχειρήσεων σχετικών με το 
γνωστικό αντικείμενο του Τμήματος. 

Στις βασικές γνώσεις του Τμήματος περιλαμβάνονται 
μεταξύ των άλλων, η Φυσική, η Χημεία, τα Μαθηματικά, 
η Μηχανική, η Αντοχή Υλικών, η Ρευστομηχανική, η Θερ¬ 
μοδυναμική καθώς επίσης και μαθήματα Δ.Ο.Ν.Α (Διοίκη- 
σης-Οικονομίας-Νομοθεσίας-Ανθρωπιστικών Σπουδών) 
τα οποία είναι απαραίτητα για την οργάνωση και τη 
διοίκηση των επιχειρήσεων, οργανισμών και υπηρεσιών 
που σχετίζονται με την ειδικότητα. 

Στα ηλεκτρομηχανολογικά γνωστικά αντικείμενα, πε¬ 
ριλαμβάνεται η επιστήμη και η τεχνολογία των μηχα¬ 
νολογικών, των ηλεκτρολογικών και των ηλεκτρονικών 
εγκαταστάσεων του πλοίου, η μελέτη, η σχεδίαση και η 
λειτουργία αυτών και οι πάσης φύσεως εργοστασιακές- 
ναυπηγικές εγκαταστάσεις. 

Στα Ναυπηγικά γνωστικά αντικείμενα, περιλαμβάνο¬ 
νται μαθήματα σε ικανή έκταση και βάθος, που αφορούν 
μεταξύ άλλων στη μελέτη και σχεδίαση του πλοίου, 
στην υδροστατική και υδροδυναμική του συμπεριφορά, 
στην επιλογή μηχανών-μηχανημάτων καθώς και λοιπού 
εξοπλισμού του πλοίου. 

Το τελευταίο εξάμηνο περιλαμβάνει Πρακτική Άσκηση 
των σπουδαστών μετά το πέρας των μαθημάτων ειδικό¬ 
τητας, καθώς επίσης και την εκπόνηση της Πτυχιακής 
Εργασίας. 

Η Πρακτική Ασκηση πραγματοποιείται σε χώρους πα¬ 
ραγωγής και άλλους χώρους εργασίας της ειδικότητας 
με σκοπό την εμπέδωση και διεύρυνση των γνώσεων 
των προηγουμένων εξαμήνων, των παροχή δυνατότητας 
ανάπτυξης πρωτοβουλιών καθώς και την δυνατότητα 
ανάπτυξης ικανοτήτων επίλυσης προβλημάτων και ομα¬ 
δικής εργασίας. 

Τέλος, η Πτυχιακή Εργασία πριν από την λήψη του 
πτυχίου, δίνει την δυνατότητα στο σπουδαστή να απο¬ 
κτήσει την εμπειρία της μελέτης σε βάθος ενός θέ¬ 
ματος της ειδικότητας με κατάλληλη βιβλιογραφική 
υποστήριξη και χρήση Η/Υ, με έμφαση στην ανάπτυξη 
των ατομικών ικανοτήτων του σπουδαστή. 

2. Τμήμα Αισθητικής και Κοσμητολογίας 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της πρόληψης και της αποκατά¬ 
στασης δερματικών προβλημάτων, τη συμπτωματική 
αποκατάσταση ενδοκρινολογικών προβλημάτων με τη 
χρήση των ενδεδειγμένων κατά περίπτωση θεραπευτι¬ 
κών μέσων. Περαιτέρω συμβάλλει, τόσο στην ανάδειξη 
των χαρακτηριστικών, όσο και στη βελτίωση των ατε- 
λειών του προσώπου. Βελτιώνει και καλύπτει αισθη¬ 
τικές βλάβες με εξειδικευμένες τεχνικές επικάλυψης, 
προσφέροντας υπηρεσίες στο χώρο του θεάματος και 
της τέχνης. Ενισχύει θετικά την ψυχική ισορροπία του 
ατόμου και συμβάλλει στην ανάπτυξη, παραγωγή, ποιο¬ 
τικό έλεγχο και αποτελεσματικότητα των καλλυντικών 
προϊόντων. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 


Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονι¬ 
κές και τεχνολογικές γνώσεις και ικανότητες, για να 
μπορούν να απασχολούνται σε όλους τους τομείς του 
γνωστικού αντικειμένου του Τμήματος, είτε ως αυτοα¬ 
πασχολούμενοι, είτε ως υπεύθυνοι ή στελέχη σχετικών 
επιχειρήσεων, οργανισμών και υπηρεσιών. 

Τα μαθήματα χωρίζονται σε τέσσερις κατηγορίες: 
Μαθήματα γενικής υποδομής ανθρωπιστικών και καλ¬ 
λιτεχνικών σπουδών, μαθήματα ειδικής υποδομής, μα¬ 
θήματα ειδικότητας. 

Τα μαθήματα γενικής υποδομής (Πληροφορική, Φυσική, 
Χημεία, Βιοχημεία, Μοριακή Βιολογία, Μάρκετινγκ-Οργά- 
νωση καταστήματος)διευρύνουν το πεδίο των γνώσεων 
που πρέπει να κατέχει ο σημερινός πτυχιούχος, ενώ τα 
μαθήματα ανθρωπιστικών σπουδών όπως η Ψυχολογία 
συμβάλλουν στη διαμόρφωση μιας άλλης ποιότητας 
ζωής και σε ευρύτερο επίπεδο γνώσεων, που έχει ανά¬ 
γκη ο άνθρωπος της σύγχρονης κοινωνίας μας. 

Τα μαθήματα ειδικής υποδομής (Ανατομία, Φυσιολο¬ 
γία, Δερματολογία, Διαιτολογία-Διατροφή, Νοσολογία, 
Ιατρική Φυσική) έχουν ειδική διάρθρωση και περιεχόμενο 
και αποτελούν θεμέλια πάνω στα οποία θα αναπτυχθούν 
σταδιακά οι εξειδικευμένες γνώσεις που παρέχονται 
στα μαθήματα ειδικότητας. 

Τα μαθήματα ειδικότητας, θεωρητικά, φροντιστηριακά 
και εργαστηριακά συνδέονται στενά με τα μαθήματα 
ειδικής υποδομής. Παρέχουν σύγχρονη και εξειδικευμένη 
γνώση με στόχο την υψηλή κατάρτιση του σπουδαστή, 
καθιστώντας τον ικανό να συμμετέχει στη λήψη αποφά¬ 
σεων που αφορούν την υγεία του υγιούς ατόμου. 

Το τελευταίο εξάμηνο σπουδών περιλαμβάνει την 
Πρακτική Ασκηση στο επάγγελμα καθώς και την εκπό¬ 
νηση Πτυχιακής Εργασίας. 

Η Πρακτική Άσκηση πραγματοποιείται σε χώρους πα¬ 
ραγωγής, εργαστήρια και άλλους χώρους εργασίας της 
ειδικότητας με σκοπό την εμπέδωση των γνώσεων των 
προηγούμενων εξαμήνων, την παροχή δυνατότητας ανά¬ 
πτυξης πρωτοβουλιών καθώς και τη δυνατότητα ανά¬ 
πτυξης ικανοτήτων επίλυσης προβλημάτων και ομαδικής 
εργασίας. Τέλος, η Πτυχιακή Εργασία πριν από τη λήψη 
του πτυχίου δίνει τη δυνατότητα στο σπουδαστή να 
αποκτήσει την εμπειρία μελέτης σε βάθος ενός θέματος 
της ειδικότητας, είτε με πειραματική, είτε με συνθετική 
εργασία και με κατάλληλη βιβλιογραφική ανασκόπηση, 
με έμφαση στην ανάπτυξη των προσωπικών ικανοτήτων 
του σπουδαστή. 

3. Τμήμα Δημόσιας Υγιεινής 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής της Επιστήμης 
της Υγιεινής με σκοπό την προστασία και προαγωγή της 
Υγείας του κοινωνικού συνόλου. Εξειδικεύεται κυρίως: 

-Στη διενέργεια μελετών για την διερεύνηση και την 
εκτίμηση των υγιειονολογικών προβλημάτων. 

-Στη διασφάλιση της καταλληλότητας τροφίμων και 
ποτών με τη διενέργεια προληπτικού και κατασταλτικού 
ελέγχου σε πάσης φύσεως επιχειρήσεις υγειονομικού 
ενδιαφέροντος και επιχειρήσεις παροχής υπηρεσιών. 

-Στην προστασία και προαγωγή της υγείας ειδικών 
πληθυσμών(όπως σχολεία, Ιδρύματα, παιδικοί σταθμοί, 
φυλακές, κατασκηνώσεις). 

-Στην προστασία και προαγωγή της υγείας των εργα¬ 
ζομένων με την εφαρμογή των ενδεδειγμένων μέτρων 
για την υγιεινή και ασφάλεια της εργασίας. 

-Στην εξασφάλιση υγιεινής ύδρευσης-αποχέτευσης και 
την εν γένει προστασία και αναβάθμιση του περιβάλ¬ 
λοντος όπως ποιότητα αέρα, εδάφους, νερών, θορύβου 
και απορριμμάτων. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και την 
επιστήμη της Υγιεινής, με την διδασκαλία, την ευρύτερη 
εργαστηριακή και Πρακτική Άσκηση και την εφαρμο¬ 
σμένη έρευνα, ώστε να παρέχει στους σπουδαστές και 
πτυχιούχους τα απαραίτητα εφόδια που εξασφαλίζουν 
την άρτια εκπαίδευσή τους για την επιστημονική και 
επαγγελματική τους σταδιοδρομία και εξέλιξη. 

Οι πτυχιούχοι του Τμήματος, με βάση τις εξειδικευ- 
μένες επιστημονικές και τεχνολογικές γνώσεις ως και 
τις δεξιότητες που έχουν αποκτήσει, είναι ικανοί είτε 
αυτοδύναμα είτε σε συνεργασία με άλλους επιστήμο¬ 
νες να μελετούν τα υγιεινολογικά προβλήματα. Ασκούν 
έλεγχο στις ποικίλες συνθήκες που επιδρούν θετικά ή 
αρνητικά στην υγεία των ανθρώπων και σε συνεργασία 
με άλλους επιστήμονες καθορίζουν τους κανόνες για 
την προστασία και την προαγωγή της. 

Τα πρώτα εξάμηνα των σπουδών, περιλαμβάνουν θε¬ 
ωρητική διδασκαλία, ασκήσεις πράξης, εργαστηριακές 
ασκήσεις και επισκέψεις σε αντίστοιχους με τα γνωστι¬ 
κά αντικείμενα του Τμήματος χώρους παραγωγής. 

Στο πρόγραμμα σπουδών του Τμήματος συμπεριλαμ- 
βάνονται μαθήματα: 

-Γενικής υποδομής μεταξύ των οποίων: Ανατομική, 
Φυσιολογία, Γενική-Ιατρική Μικροβιολογία και η Δεο¬ 
ντολογία Επαγγέλματος. 

-Ειδικής Υποδομής όπως: Ατομική Υγιεινή, Διατροφή, 
Επιδημιολογία, Μυκητολογίας. 

-Ειδικότητας όπως: Υγειονομικός Έλεγχος των Επι¬ 
χειρήσεων Τροφίμων και Ποτών, Υγιεινή και Ασφάλεια 
της Εργασίας, Σχολική και Νοσοκομειακή Υγιεινή, Υγει¬ 
ονομική Περιβάλλοντος και Μηχανικής. 

Το τελευταίο εξάμηνο περιλαμβάνει την εκπόνηση 
Πτυχιακής Εργασίας καθώς και την Πρακτική Ασκηση 
των σπουδαστών στο επάγγελμα. 

Η εκπόνηση της Πτυχιακής Εργασίας προάγει την 
εφαρμοσμένη έρευνα στους συναφείς με το περιεχό¬ 
μενο σπουδών τομείς της Υγιεινής, ενώ ταυτόχρονα 
αναπτύσσει τη διασύνδεση με την παραγωγή. 

Τέλος η Πρακτική Ασκηση στο επάγγελμα η οποία 
καθοδηγείται και αξιολογείται, πραγματοποιείται σε 
υπηρεσίες, επιχειρήσεις και άλλους συνεργαζόμενους 
φορείς που σχετίζονται με το γνωστικό αντικείμενο 
του Τμήματος. 

4. Τμήμα Επισκεπτών Επισκεπτριών Υγείας 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της φροντίδας υγείας με έμφα¬ 
ση στην πρόληψη της ασθένειας, στην προαγωγή της 
υγείας και στη βελτίωση της ποιότητας της ζωής του 
ατόμου, της οικογένειας και της κοινότητας. Ειδικότερα 
καλύπτει το γνωστικό και τεχνολογικό πεδίο εφαρμογής 
των Επιστημών Υγείας για την ολοκληρωμένη αντιμετώ¬ 
πιση των ιατροκοινωνικών προβλημάτων και την επιτυχή 
ανάπτυξη της κοινότητας στα πλαίσια της πρωτοβάθ¬ 
μιας φροντίδας υγείας, της υγείας στην ολοκληρωμένη 
της μορφή (σωματική, ψυχική, πνευματική, κοινωνική). 

Το Τμήμα παρέχει στους σπουδαστές του, με την 
επιστημονική-τεχνολογική διδασκαλία και την εφαρμο¬ 
σμένη έρευνα, γνώσεις(δεξιότητες και εμπειρίες),εφόδια 


απαραίτητα για την επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις, ικανότητες και δεξιότητες 
ώστε να δραστηριοποιούνται και να ανταποκρίνονται 
επαγγελματικά σε όλους τους τομείς, του γνωστικού 
αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική-εργαστηριακή διδασκαλία, 
πρακτικές ασκήσεις, σεμινάρια, εκπαιδευτικές επισκέψεις, 
εκδρομές, εκπόνηση ατομικών-ομαδικών εργασιών. 

Στα πρώτα εξάμηνα σπουδών περιλαμβάνονται με¬ 
ταξύ άλλων μαθήματα γενικής υποδομής θετικών και 
Βιολογικών Επιστημών όπως: Ανατομία, Φυσιολογία, 
Μικροβιολογία, Πληροφορική, Παθολογία, Χειρουργι¬ 
κή. Ακολουθούν τα μαθήματα Ειδικής Υποδομής όπως: 
η Νοσηλευτική, Παιδιατρική, Μαιευτική-Γυναικολογία, 
Ορθοπεδική, Επιδημιολογία, Ογκολογία, Βιομετρία, Βι- 
οστατιστική. Στα προχωρημένα εξάμηνα σπουδών διδά¬ 
σκονται τα μαθήματα ειδικότητας όπως: Μεθοδολογία 
Επαγγέλματος, Αγωγή και Προαγωγή Υγείας, Πρωτο¬ 
βάθμια Φροντίδα υγείας και Παρεμβάσεις του Επισκέ¬ 
πτη Υγείας, Δημόσια και Κοινωνική Υγιεινή. Ιδιαίτερη 
σημασία έχουν τα μαθήματα με γνωστικά αντικείμενα 
στη Διοίκηση και Νομοθεσία που εντάσσονται στα μα¬ 
θήματα γενικής υποδομής, και είναι απαραίτητα για 
την οργάνωση και διοίκηση τομέων σχετικών με το 
επάγγελμα του επισκέπτη υγείας όπως η Βιοηθική και 
Δεοντολογία στην Υγεία, η Ψυχολογία, Κοινωνιολογία, 
Οργάνωση Υπηρεσιών Υγείας. 

Το τελευταίο εξάμηνο περιλαμβάνει την Πρακτική 
Ασκηση στο επάγγελμα και την εκπόνηση της Πτυχι¬ 
ακής Εργασίας. 

Η Πρακτική Ασκηση πραγματοποιείται σε χώρους 
πρωτοβάθμιας και δευτεροβάθμιας φροντίδας υγείας 
στην Ελλάδα αλλά και το εξωτερικό. Αυτές οι υπηρε¬ 
σίες είναι συνήθως Κέντρα Υγείας, Διευθύνσεις-Τμή¬ 
ματα Υγείας Ιατροκοινωνική Υπηρεσία Νοσοκομείων, 
Συμβουλευτικοί σταθμοί για την προστασία όλων των 
ηλικιών, ΙΚΑ, ΠΙΚΠΑ. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα θέμα 
με αντικείμενο που έχει άμεση σχέση με την ειδικότητα 
των σπουδών. 

5. Τμήμα Εργοθεραπείας 

Το περιεχόμενο σπουδών του Τμήματος καλύπτει το 
γνωστικό αντικείμενο της Εργοθεραπείας ως Ανθρωπι¬ 
στικής Επιστήμης η οποία μελετά την καθημερινή ζωή 
του ατόμου στους τομείς της αυτοφροντίδας, της πα¬ 
ραγωγικότητας και του ελεύθερου χρόνου, εντοπίζει τα 
δυσλειτουργικά στοιχεία και παρεμβαίνει εξειδικευμένα 
με σκοπό την κατάκτηση του ανώτερου δυνατού επι¬ 
πέδου λειτουργικότητας και προσαρμοστικής συμπερι¬ 
φοράς του ατόμου, έτσι ώστε να επιτευχθεί η επιτυχής 
ανάληψη των λειτουργικών ρόλων της ζωής του και η 
ενσωμάτωσή του στο κοινωνικό σύνολο. 

Το Τμήμα έχει ως αποστολή να προάγει την ανά¬ 
πτυξη και τη μετάδοση των γνώσεων της Επιστήμης 
της Εργοθεραπείας μέσα από τη διδασκαλία και την 
εφαρμοσμένη έρευνα, και να παρέχει στους σπουδαστές 
τα απαραίτητα εφόδια που εξασφαλίζουν την άρτια 
κατάρτισή τους για την επιστημονική και επαγγελματική 
τους σταδιοδρομία και εξέλιξη. 

Οι πτυχιούχοι του Τμήματος έχουν αποκτήσει τις απα¬ 
ραίτητες επιστημονικές γνώσεις και έχουν αναπτύξει τις 
απαιτούμενες δεξιότητες και ικανότητες ώστε να μπο¬ 
ρούν να δραστηριοποιούνται επαγγελματικά σε όλους 
τους τομείς του γνωστικού αντικειμένου του Τμήματος 
είτε ως ελεύθεροι επαγγελματίες είτε ως υπεύθυνοι, 
στελέχη ή μέλη επιστημονικών ομάδων. 

Οι σπουδές στο Τμήμα περιλαμβάνουν θεωρητική 
διδασκαλία, εργαστηριακές ασκήσεις, σεμινάρια και 
επισκέψεις σε χώρους εφαρμογής των προγραμμάτων 
Εργοθεραπείας. Κατά τη διάρκεια των σπουδών δίνε¬ 
ται ειδική βαρύτητα στην ανάπτυξη των προσωπικών 
ικανοτήτων του σπουδαστή, συμπεριλαμβανομένης της 
ανάπτυξης πρωτοβουλιών, της κριτικής σκέψης και της 
ικανότητας επίλυσης προβλημάτων. 

Στο πρόγραμμα σπουδών του Τμήματος περιλαμβά¬ 
νονται μαθήματα: 

-Γενικής υποδομής και Δ.Ο.Ν.Α (Διοίκησης-Οικονομί- 
ας-Νομοθεσίας-Ανθρωπιστικών Σπουδών) όπως: η ψυ¬ 
χολογία, η κοινωνιολογία, η ανατομία, η φυσιολογία, η 
ψυχιατρική, η νευρολογία, η ορθοπεδική, η παθολογία 
και η δεοντολογία επαγγέλματος. -Ειδικής υποδομής: 
περιλαμβάνονται μαθήματα στα οποία γίνεται αναλυτική 
μελέτη των βασικών αρχών της Εργοθεραπείας και των 
θεραπευτικών μέσων που χρησιμοποιούνται κατά την 
εφαρμογή των εργοθεραπευτικών προγραμμάτων. 

-Ειδικότητας:περιλαμβάνονται μαθήματα στα οποία 
γίνεται αναλυτική μελέτη της επιστήμης, των τομέων 
εφαρμογής και των εξειδικευμένων μεθόδων της Ερ- 
γοθεραπείας. 

Προϋπόθεση πτυχίου αποτελεί η εκπόνηση Πτυχιακής 
Εργασίας και η Πρακτική Ασκηση στο επάγγελμα. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα ου¬ 
σιαστικό θέμα με βιβλιογραφική σύνθεση ή/και έρευνα 
σε αντικείμενο που έχει άμεση σχέση με την Επιστήμη 
της Εργοθεραπείας. 

Η Πρακτική Άσκηση στο επάγγελμα είναι καθοδηγού¬ 
μενη και αξιολογούμενη και πραγματοποιείται σε νοσο¬ 
κομεία, οργανισμούς, υπηρεσίες και άλλα εξειδικευμένα 
πλαίσια τα οποία έχουν άμεση σχέση με το γνωστικό 
αντικείμενο του Τμήματος. 

6. Τμήμα Ιατρικών Εργαστηρίων 

Το περιεχόμενο σπουδών του Τμήματος καλύπτει το 
γνωστικό αντικείμενο των Ιατρικών Εργαστηριακών 
Τεχνολογικών Εφαρμογών, όπως αυτές εφαρμόζονται 
σε εργαστήρια Μικροβιολογίας, Ιολογίας, Αιματολο¬ 
γίας, Αιμοδοσίας (Τράπεζας Αίματος), Ανοσολογίας, 
Ιστοσυμβατότητας, Βιοχημείας, Παθολογοανατομίας, 
Ογκολογίας, Κυτταρολογίας, Ενδοκρινολογίας, Τοξικο¬ 
λογίας, Γενετικής, Μοριακής Βιολογίας, Πειραματοζώων, 
Πυρηνικής Ιατρικής. 

Το Τμήμα έχει ως αποστολή την κατάρτιση σπουδα¬ 
στών μέσα από τη μετάδοση του κατάλληλου τεχνο¬ 
λογικού υπόβαθρου και απόκτηση εμπειρίας πάνω στις 
εφαρμογές της ειδικότητας. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες εξειδικευμένες 
και σύγχρονες επιστημονικές γνώσεις ώστε να μπο¬ 
ρούν να απασχολούνται σε όλους τους εργαστηρια¬ 
κούς τομείς που καλύπτει το γνωστικό αντικείμενο του 
Τ μήματος. 

Κατά τη διάρκεια των πρώτων εξαμήνων, οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις και εκπόνηση εργασιών. 


Στα βασικά γνωστικά αντικείμενα του Τμήματος (Μα¬ 
θήματα Ειδικότητος), περιλαμβάνονται μεταξύ άλλων 
η Μικροβιολογία, Αιματολογία, Αιμοδοσία, Βιοχημεία, 
Κλινική Χημεία, Ιστοπαθολογία, Ανοσολογία, Ιολογία, 
Μυκητολογία, Παρασιτολογία. 

Το τελευταίο εξάμηνο περιλαμβάνει Πρακτική Ασκηση 
στο επάγγελμα καθώς και εκπόνηση Πτυχιακής Εργα¬ 
σίας. 

Η Πρακτική Ασκηση γίνεται σε εργαστηριακούς χώ¬ 
ρους, σε όλα τα αντικείμενα εξειδίκευσης που περι- 
γράφηκαν παραπάνω με σκοπό την εμπέδωση των 
γνώσεων. 

Η Πτυχιακή Εργασία δίνει την δυνατότητα στο σπουδα¬ 
στή να αποκτήσει την εμπειρία σε βάθος ενός θέματος 
της ειδικότητας, είτε με ερευνητική, είτε με συνθετική 
εργασία, με κατάλληλη βιβλιογραφική ανασκόπηση και 
με έμφαση στην ανάπτυξη των προσωπικών ικανοτήτων 
του σπουδαστή. 

7. Τμήμα Μαιευτικής 

Το περιεχόμενο σπουδών του Τμήματος καλύπτει πλή¬ 
ρως την επιστημονική και τεχνολογική κατάρτιση των 
πτυχιούχων του Τμήματος σε θέματα μαιευτικής, γυναι¬ 
κολογίας, νεογνολογίας, επαγγελματικής δεοντολογίας, 
οικογενειακού προγραμματισμού, γενετήσιας αγωγής, 
έρευνας, πρόληψης και αγωγής υγείας. 

Το Τ μήμα έχει ως αποστολή να προάγει την ανάπτυξη 
και την μετάδοση των γνώσεων στην επιστήμη και την 
τεχνολογία της Μαιευτικής με την θεωρητική και κλινική 
διδασκαλία και την εφαρμοσμένη έρευνα. Επίσης την 
παροχή των απαραίτητων εφοδίων που εξασφαλίζουν 
στους σπουδαστές την άρτια κατάρτισή τους για την 
επιστημονική και επαγγελματική σταδιοδρομία και εξέ¬ 
λιξή τους. 

Οι πτυχιούχοι του Τμήματος αποκτούν τις απαραί¬ 
τητες επιστημονικές και τεχνολογικές γνώσεις και 
δεξιότητες ώστε να ασχολούνται επαγγελματικά είτε 
αυτοδύναμα είτε σε συνεργασία με άλλους επιστήμονες 
σε όλους τους τομείς του γνωστικού αντικειμένου του 
Τ μήματος. 

Κατά την διάρκεια των πρώτων εξαμήνων οι σπου¬ 
δές περιλαμβάνουν θεωρητική διδασκαλία, ασκήσεις 
πράξης, εργαστηριακές και κλινικές ασκήσεις εκπόνηση 
εργασιών και σεμινάρια. 

Στα βασικά γνωστικά αντικείμενα του Τμήματος πε¬ 
ριλαμβάνονται μαθήματα γενικής υποδομής και Δ.Ο.Ν.Α 
(Διοίκησης-Οικονομίας-Νομοθεσίας-Ανθρωπιστικών 
Σπουδών) όπως Ανατομία, Φυσιολογία, Νοσολογία, Παι¬ 
διατρική, Χειρουργική, δεοντολογία επαγγέλματος. Στα 
αντικείμενα ειδικότητας μεταξύ άλλων περιλαμβάνονται 
Μαιευτική, Γυναικολογία. 

Πέραν των ανωτέρω, ορισμένα μαθήματα του περι¬ 
γράμματος σπουδών ομαδοποιούνται έτσι ώστε να πα¬ 
ρέχουν στον σπουδαστή τη δυνατότητα να διαμορφώ¬ 
σει ένα πρόγραμμα επιλογών σύμφωνα με τις ιδιαίτερες 
κλίσεις και προτιμήσεις του. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας κατά την διάρκεια του οποίου πραγμα¬ 
τοποιείται και η Πρακτική Άσκηση στο επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Άσκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
νοσηλευτικά ιδρύματα όπου υπάρχουν μαιευτικά, γυ- 
ναικολογικά και νεογνολογικά τμήματα. 

8. Τμήμα Νοσηλευτικής 

Η Φιλοσοφία, η διάβρωση και οι αντικειμενικοί σκο¬ 
ποί του εκπαιδευτικού προγράμματος εμπεριέχονται ή 
επικεντρώνονται στις βασικές έννοιες του ανθρώπου 
της Υγείας, της Κοινότητας, της Νοσηλευτικής και της 
Νοσηλευτικής εκπαίδευσης. 

Αποστολή του Τμήματος είναι να ετοιμάσει πτυχιού- 
χους οι οποίοι να είναι ικανοί να προάγουν, να προστα¬ 
τεύουν, να διατηρούν και να αποκαθιστούν την υγεία 
ατόμων/ομάδων, λαμβάνοντας υπόψη την προσωπικό¬ 
τητα κάθε ατόμου καθώς και τα ψυχολογικά, κοινωνικά, 
οικονομικά και πολιτισμικά χαρακτηριστικά του. 

Οι πτυχιούχοι του Τμήματος αποκτούν όλες τις απα¬ 
ραίτητες γνώσεις και δεξιότητες ώστε να μπορούν να 
δραστηριοποιηθούν επαγγελματικά σε όλους τους το¬ 
μείς του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστήρια στο χώρο του Τμήματος και κλινική 
άσκηση σε διάφορα ιδρύματα και φορείς Πρωτοβάθμιας, 
Δευτεροβάθμιας και Τριτοβάθμιας Φροντίδας υγείας. Το 
πρόγραμμα περιλαμβάνει επίσης σεμινάρια και επισκέ¬ 
ψεις σε χώρους άμεσα σχετιζόμενους με το αντικείμενο 
των σπουδών (ειδικά σχολεία, βιομηχανίες, κοινοτικούς 
οργανισμούς). 

Στο πρόγραμμα σπουδών συμπεριλαμβάνονται κυ¬ 
ρίως νοσηλευτικά μαθήματα, γενικά και ειδικοτήτων 
όπως: Παθολογική-Χειρουργική Νοσηλευτική, Παιδιατρι¬ 
κή, Ψυχιατρική, Κοινοτική Νοσηλευτική. Το πρόγραμμα 
προσφέρει γενικές βασικές νοσηλευτικές γνώσεις σε 
όλους τους νοσηλευτικούς τομείς, αλλά και δυνατότη¬ 
τα επιλογής κάποιας κατεύθυνσης όπως η ογκολογική 
νοσηλευτική, η καρδιολογική, η νοσηλευτική μονάδων. 
Περαιτέρω το πρόγραμμα σπουδών προσφέρει γνώ¬ 
σεις που προέρχονται από Βιολογικές και Κοινωνικές 
Επιστήμες όπως Ανατομία, Φυσιολογία, Φαρμακολο¬ 
γία, ψυχολογία και Κοινωνιολογία, ενώ στα μαθήματα 
επιλογής εντάσσονται μεταξύ άλλων η Διαπολιτισμική 
Νοσηλευτική, η Επαγγελματική Υγιεινή, η Νοσηλευτική 
Αποκατάσταση. 

Το τελευταίο εξάμηνο χρησιμοποιείται για την εμπέ¬ 
δωση της προηγούμενης γνώσης στον συγκεκριμένο 
κλινικό χώρο των νοσηλευτικών ιδρυμάτων. Περιλαμ¬ 
βάνει διακριτικά εποπτευόμενη και καθοδηγούμενη 
Πρακτική Άσκηση. Συγχρόνως ο σπουδαστής επιλέγει 
και εκπονεί με την καθοδήγηση του καθηγητή-εισηγη- 
τή την Πτυχιακή Εργασία του την οποία παρουσιάζει 
προφορικά και γραπτά σε τριμελή επιτροπή καθηγητών 
του Τμήματος. 

9. Τμήμα Ραδιολογίας Ακτινολογίας 

Το περιεχόμενο σπουδών του Τμήματος καλύπτει, το 
γνωστικό αντικείμενο της εφαρμογής βιολογικών και 
φυσικών επιστημών στους τομείς της ιατρικής απεικόνι¬ 
σης, της πυρηνικής ιατρικής και της ακτινοθεραπευτικής 
ογκολογίας. 

Το Τ μήμα έχει ως αποστολή να προάγει τη μετάδοση 
γνώσεων στους τομείς της ιατρικής απεικόνισης, της 
πυρηνικής ιατρικής και της ακτινοθεραπευτικής ογκο¬ 


λογίας με τη διδασκαλία, την Πρακτική Ασκηση και την 
εφαρμοσμένη έρευνα. 

Με την ολοκλήρωση των σπουδών τους οι πτυχιούχοι 
του Τμήματος κατέχουν τις απαραίτητες επιστημονικές 
και τεχνολογικές γνώσεις, ικανότητες και δεξιότητες, ώστε 
να δραστηριοποιούνται επαγγελματικά σε όλους τους 
τομείς του γνωστικού αντικειμένου του Τ μήματος. 

Στο πρόγραμμα σπουδών του Τμήματος περιλαμβάνο¬ 
νται μαθήματα γενικής υποδομής θετικών και βιολογικών 
επιστημών όπως Φυσική, Χημεία, Ανατομία, Φυσιολογία, 
Βιολογία. Στην ίδια κατηγορία μαθημάτων συμπεριλαμ- 
βάνονται τα γνωστικά αντικείμενα διοίκησης, οικονομί¬ 
ας και νομοθεσίας, τα οποία είναι απαραίτητα για την 
οργάνωση και τη διοίκηση επιχειρήσεων, εργαστηρίων, 
οργανισμών και υπηρεσιών που σχετίζονται με την ειδι¬ 
κότητα, καθώς και γνωστικά αντικείμενα ανθρωπιστικών 
σπουδών είτε στην ειδικότητα, όπως η δεοντολογία 
επαγγέλματος, είτε σε ευρύτερα γνωστικά πεδία. 

Στα μαθήματα ειδικής υποδομής συμπεριλαμβάνονται 
μεταξύ άλλων μαθήματα όπως Ακτινολογία, Αξονική και 
Μαγνητική Τομογραφία, Ακτινοβιολογία, Ακτινοφυσική, 
Ακτινοπροστασία, Ακτινοθεραπευτική Ογκολογία, Ρα¬ 
διενεργά Ισότοπα. 

Στα αντικείμενα ειδικότητας μεταξύ άλλων περιλαμ¬ 
βάνεται η επιστήμη, η τεχνολογία και ο ποιοτικός έλεγ¬ 
χος της ιατρικής απεικόνισης, της πυρηνικής ιατρικής 
και της ακτινοθεραπευτικής ογκολογίας. 

Μαθήματα της ειδικής υποδομής και μαθήματα της 
ειδικότητας ταξινομούνται ως Ομάδες Μαθημάτων Ια¬ 
τρικής Απεικόνισης και Ακτινοθεραπευτικής Ογκολογίας 
αντίστοιχα. 

Το τελευταίο εξάμηνο περιλαμβάνει Πρακτική Ασκηση 
σε νοσοκομείο και εκπόνηση Πτυχιακής Εργασίας 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα εφαρμοσμένης έρευνας ή σε αντικείμενο που 
έχει άμεση σχέση με την ειδικότητα των σπουδών. 

Η Πρακτική Ασκηση στο επάγγελμα είναι καθοδηγού¬ 
μενη και αξιολογούμενη και πραγματοποιείται σε νο¬ 
σοκομεία, κέντρα υγείας και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τ μήματος. 

10. Τμήμα Φυσικοθεραπείας 

Το γνωστικό αντικείμενο του Τμήματος καλύπτει την 
φυσιοθεραπευτική αξιολόγηση δυσλειτουργιών και κα¬ 
κώσεων, συγγενών και επίκτητων, καθώς και τραυμα¬ 
τικών βλαβών που προκαλούν διαταραχές στο ερει¬ 
στικό, μυϊκό, νευρικό, αναπνευστικό και καρδιαγγειακό 
σύστημα, αφενός, και αφετέρου τη σωστή εφαρμογή 
κατάλληλων επιστημονικών μέσων και μεθόδων για την 
πρόληψη και αντιμετώπιση των παραπάνω παθολογικών 
καταστάσεων. 

Αποστολή του Τ μήματος είναι: 

-Η παροχή κατάλληλης και επαρκούς θεωρητικής και 
πρακτικής εκπαίδευσης ώστε να δοθεί η δυνατότητα 
στους σπουδαστές για τον ορθό τρόπο επιλογής και 
εφαρμογής επιστημονικών μέσων και μεθόδων. 

-Η δημιουργία υπεύθυνων στελεχών, ικανών να εφαρ¬ 
μόσουν τις συγκεκριμένες επιστημονικές κατευθύνσεις 
τους στον τομέα της Υγείας. 

-Η συνεργασία με νοσοκομειακά ιδρύματα εσωτερικού 
και εξωτερικού για ανταλλαγή γνώσεων και πληροφο¬ 
ριών. 

-Η περαιτέρω διερεύνηση και μελέτη, μέσω διεξαγω¬ 
γής ερευνητικών προγραμμάτων. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες εξειδικευμένες 
και σύγχρονες επιστημονικές γνώσεις ώστε να μπορούν 
να απασχολούνται σε όλους τους τομείς που καλύπτει 
το γνωστικό αντικείμενο του Τμήματος. 

Κατά την διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξεις, εργαστηριακές και κλινικές ασκήσεις, εκπόνηση 
εργασιών και σεμινάρια. 

Στα βασικά γνωστικά αντικείμενα του Τμήματος πε¬ 
ριλαμβάνονται μαθήματα γενικής υποδομής και ανθρω¬ 
πιστικών σπουδών όπως Ανατομία, Φυσιολογία, Νοσο- 
λογία, Α' Βοήθειες, Παθολογία, Βιοφυσική, Ορθοπεδική, 
Νευρολογία, Δεοντολογία, Ψυχολογία. 

Στα αντικείμενα ειδικότητας μεταξύ των άλλων μα¬ 
θημάτων περιλαμβάνονται Κινησιολογία, Κινησιοθερα¬ 
πεία, Φυσικά Μεσα-Ηλεκτροθεραπεία, Φυσικοθεραπεία 
στο αναπνευστικό, Φυσικοθεραπεία στο Μυοσκελετι- 
κό, Φυσικοθεραπεία Νευρολογικών παθήσεων, Κλινική 
Ασκηση. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας κατά την διάρκεια του οποίου πραγμα¬ 
τοποιείται και η Πρακτική Ασκηση στο επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του τμήματος σε 
ένα σοβαρό επίκαιρο θέμα εφαρμοσμένης έρευνας ή 
σε αντικείμενο που έχει σχέση με την ειδικότητα των 
σπουδών. 

Η Πρακτική Άσκηση στο επάγγελμα είναι καθοδηγού¬ 
μενη και πραγματοποιείται σε Δημόσια Νοσηλευτικά 
Ιδρύματα. 

11. Τμήμα Βιβλιοθηκονομίας και Συστημάτων Πληρο¬ 
φόρησης 

Οι σπουδές στο Τμήμα καλύπτουν το γνωστικό αντι¬ 
κείμενο του σχεδιασμού, της οργάνωσης, διοίκησης και 
λειτουργίας Βιβλιοθηκών και άλλων Μονάδων Πληρο¬ 
φόρησης. Σε αυτό εντάσσονται οι ακόλουθοι τομείς: 
-Επιλογή και πρόσκτηση τεκμηρίων. 

-Επεξεργασία πληροφοριών και τεκμηρίων. 

-Σχεδίαση και υλοποίηση βάσεων δεδομένων και ψη¬ 
φιακών βιβλιοθηκών. 

-Παροχή πληροφόρησης προς τους χρήστες και δη¬ 
μιουργία προϊόντων πληροφόρησης σε έντυπη και ηλε¬ 
κτρονική μορφή. 

-Διοίκηση βιβλιοθηκών και υπηρεσιών πληροφόρη- 
σης. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και την 
επιστήμη με τη διδασκαλία και με την εφαρμογή της 
νέας εκπαιδευτικής τεχνολογίας και να παρέχει στους 
σπουδαστές τα απαραίτητα εφόδια που εξασφαλίζουν 
την άρτια κατάρτισή τους για την επιστημονική και 
επαγγελματική τους σταδιοδρομία και εξέλιξη. Το Τμή¬ 
μα έχει ως αποστολή την προετοιμασία των σπουδα¬ 
στών για να είναι ανταγωνιστικοί ακόμα και σε διεθνές 
περιβάλλον. 

Με την ολοκλήρωση των σπουδών τους οι απόφοιτοι 
του Τμήματος αποκτούν όλες τις απαραίτητες γνώσεις 
και δεξιότητες ώστε να μπορούν να δραστηριοποιηθούν 
σε όλους τους τομείς του γνωστικού αντικειμένου του 
Τ μήματος. 


Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, επισκέψεις σε Βιβλιοθήκες και 
Μονάδες Πληροφόρησης. Οι ασκήσεις πράξης, ως εφαρ¬ 
μογές της θεωρίας, δηλώνονται στο θεωρητικό μέρος 
του μαθήματος και από τη φύση τους προϋποθέτουν 
την ενεργό συμμετοχή των σπουδαστών καθ’ όλην τη 
διάρκεια του εξαμήνου. Περιλαμβάνουν φροντιστηριακές 
ασκήσεις, μελέτες περιπτώσεων (οαεο εΐυάίθε), επίδειξη 
συστημάτων, ατομικές και ομαδικές εργασίες, βιβλιο¬ 
γραφικές επισκοπήσεις και βιντεοπροβολές. 

Το τελευταίο εξάμηνο είναι για την εκπόνηση της Πτυ¬ 
χιακής Εργασίας, κατά τη διάρκεια του οποίου μπορεί 
να πραγματοποιείται ταυτοχρόνως η καθοδηγούμενη 
Πρακτική Ασκηση στο επάγγελμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθ. 29980 (2) 

Τροποποίηση της συστατικής πράξης Νομικού Προσώ¬ 
που με την επωνυμία «103η Σχολική Επιτροπή Δήμου 
Αθηναίων» (151° Δημοτικό Σχολείο). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/1998 τ. Α'). 

3. Την υπ’ αριθμ. 24417/91/26.2.1992 απόφαση του 
Νομάρχη Αθηνών, που δημοσιεύθηκε στο Φ.Ε.Κ. 177/ 
18.3.1992 τ.Β' και αφορά στη σύσταση στο Δήμο Αθηναί¬ 
ων Νομικού Προσώπου με την επωνυμία «103η Σχολική 
Επιτροπή Δήμου Αθηναίων». 

4. Την υπ’ αριθμ. 1279/ 2006 απόφαση του Δημοτικού 
Συμβουλίου Αθηναίων, που αφορά στην τροποποίηση 
του Ν. Π. με την επωνυμία «103η Σχολική Επιτροπή Δή¬ 
μου Αθηναίων». 

5. Την υπ’ αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ. Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γ ενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 1 της υπ’ αριθμ. 24417/ 
91/26.2.1992 απόφασης του Νομάρχη Αθηνών ως εξής: 

Α. Συστήνουμε στο Δήμο Αθηναίων του Νομού Αττικής 
Νομικό Πρόσωπο με το όνομα «103η Σχολική Επιτροπή» 
η οποία περιλαμβάνει το 6° Ειδικό Δημοτικό Σχολείο 
- Νηπιαγωγείο. 

-Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Αθηναίων. 

Κατά τα λοιπά ισχύει ως έχει η υπ’ αριθμ. 24417/ 
91/26.2.1992 απόφαση του Νομάρχη Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 3035 (3) 

Απαγόρευση κυνηγίου ορισμένου χρόνου στις θέσεις 
«Αγ. Αθανάσιος», «Καραμπίνες», «Λάκκες», «Αγ. Δημή- 
τριος», «Σταλί» των Δημοτικών Διαμερισμάτων Κλο- 
κοτού και Γεωργανάδες Δήμου Οιχαλίας Νομού Τρι- 
κάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις της παρ. 5 του άρθρου 258 ν.δ. 86/1969, 
όπως προστέθηκε με το άρθρο 7 παρ. 3 του ν. 177/1975 
«περί αντικαταστάσεως και συμπληρώσεως διατάξεων 
τινών του ν.δ. 86/1969 περί Δασικού Κώδικος». 

2. Τις διατάξεις της υπ’ αριθ. 414985/29.11.1985 (ΦΕΚ. 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ- 
γίας «Μέτρα διαχείρισης της άγριας πτηνοπανίδας» 

3. Τις διατάξεις του π.δ. 94/1993 (ΦΕΚ 40/Α722.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Αγροτικής 
Ανάπτυξης και Τροφίμων». 

4. Τις διατάξεις του ν. 2218/1994 (ΦΕΚ 90/ Α713.6.1994) 
περί «ίδρυσης νομαρχιακής αυτοδιοίκησης, τροποποί¬ 
ηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του ν. 2240/1994 (ΦΕΚ 153/Α716.9.1994) 
περί «συμπλήρωσης διατάξεων για τη Νομαρχιακή Αυ¬ 
τοδιοίκηση και άλλες διατάξεις». 

6. Το άρθρο 29 Α του ν. 2081/1992 περί «Κυβέρνησης 
και Κυβερνητικά όργανα», που προστέθηκε με το άρθρο 
27 του ν. 2081/1992 (Ε.τ.Κ.Α.154/10.9.1992). 

7. Την υπ’ αριθμ. 1860/12.4.2001 (ΦΕΚ 421/Β712.4.2001) 
απόφαση του Γ ενικού Γ ραμματέα Περιφέρειας Θεσσαλί¬ 
ας «Περί μεταβίβασης αρμοδιοτήτων και παροχή εξουσι¬ 
οδότησης υπογραφής αποφάσεων, εγγράφων και λοιπά 


με εντολή Γ ενικού Γ ραμματέα Περιφέρειας Θεσσαλίας, 
στον Γενικό Διευθυντή Περιφέρειας Θεσσαλίας, στον 
Δ/ντή Δασών Περιφέρειας, στον Επιθεωρητή Δασών, 
στον Δ/ντές Δασών των Νομών και τους Προϊσταμένους 
των Δασαρχείων της Περιφέρειας». 

8. Το υπ’ αριθμ. 51/11.4.2006 έγγραφο του Κυνηγετικού 
Συλλόγου Τρικάλων με το οποίο προτείνει την απα¬ 
γόρευση κυνηγίου για πέντε (5) χρόνια στην περιοχή 
Κλοκοτού και Γεωργανάδων του Δήμου Οιχαλίας, για 
λόγους προστασίας και εξασφάλισης προϋποθέσεων 
διαβίωσης και ανάπτυξης ειδών της άγριας πανίδας. 

9. Την από 13.6.2006Έκθεση - Εισήγηση του Δασολό¬ 
γου Καλόγηρου Δημητρίου σε συνδυασμό με την σκοπι¬ 
μότητα απαγόρευσης του κυνηγίου για την προστασία 
ανάπτυξη, αναπαραγωγή και εκμετάλλευση του θηρα- 
ματικού πλούτου και της άγριας πανίδας της χώρας 
μας, αποφασίζουμε: 

Απαγορεύουμε το κυνήγι όλων των θηραμάτων για 
πέντε (5) χρόνια, από 20.8.2006 μέχρι 19.8.2011, σε έκταση 
1.645 στρεμμάτων στις θέσεις «Αγ. Αθανάσιος», «Καρα¬ 
μπίνες», «Λάκκες», «Αγ. Δημήτριος», «Σταλί» των Δημοτι¬ 
κών Διαμερισμάτων Κλοκοτού και Γ εωργανάδες Δήμου 
Οιχαλίας Νομού Τρικάλων, που ορίζεται ως εξής: 

Αρχίζει από την γέφυρα νότια του οικισμού Κλωκοτού 
και ακολουθεί ανατολικά το ανάχωμα μέχρι τη θέση 
«Παλαβομάνος» απ’ όπου συνεχίζοντας το ίδιο ανάχωμα 
νότια συναντά τον επαρχιακό δρόμο προς Κόρδα Καρ- 
δίτσης. Με κατεύθυνση το ίδιο ανάχωμα του Πηνειού 
ποταμού δυτικά συναντά το δρόμο προς Γ εωργανάδες 
όπου και υπάρχει και το κανάλι - παραπόταμος που κα- 
τευθύνεται ανατολικά προς το εξωκλήσι Αγ. Δημήτριος 
Γ εωργανάδων. Ακολουθώντας το ίδιο κανάλι- παραπό¬ 
ταμος και περνώντας από το εξωκλήσι «Αγ. Δημήτρι- 
ος» συνεχίζει με κατεύθυνση ανατολικά και βόρεια και 
φθάνει στη γέφυρα νότια του οικισμού Κλωκοτού απ’ 
όπου και άρχισε. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 14 Ιουνίου 2006 

Με εντολή Γ ενικού Γ ραμματέα Περιφέρειας 
Ο Δασάρχης Τρικάλων 
ΔΗΜΗΤΡΙΟΣ ΓΙΑΝΝΙΤΣΗΣ 

ΦΕΚ 838 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 3036 (4) 

Απαγόρευση κυνηγίου ορισμένου χρόνου στις θέσεις 
«Αμπέλια», «Ψαροκώστινας», «Μυρμιγκιάρα», Φωτά- 
δας- Βαλομανδρίου Δήμων Καλλιδένδρου και Πια- 
λείων καθώς και στη θέση «καλύβα Μπούτσια» «Πο- 
μώνα Σακελλάρη» Ρογκίων Δήμου Φαλώριας Νομού 
Τ ρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις της παρ. 5 του άρθρου 258 ν.δ. 86/1969, 
όπως προστέθηκε με το άρθρο 7 παρ. 3 του ν. 177/1975 
«περί αντικαταστάσεως και συμπληρώσεως διατάξεων 
τινών του ν.δ. 86/1969 περί Δασικού Κωδικός». 

2. Τις διατάξεις της υπ’ αριθμ. 414985/29.11.1985 (ΦΕΚ. 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ- 
γίας «Μέτρα διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α722.3.1993) 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Αγροτικής 
Ανάπτυξης και Τροφίμων». 

4. Τις διατάξεις του ν. 2218/1994 (ΦΕΚ 90/Α713.6.1994) 
περί «ίδρυσης νομαρχιακής αυτοδιοίκησης, τροποποί¬ 
ηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του ν. 2240/1994 (ΦΕΚ 153/Α716.9.1994) 
περί «συπμλήρωσης διατάξεων για τη Νομαρχιακή Αυ¬ 
τοδιοίκηση και άλλες διατάξεις». 

6. Το άρθρο 29 Α του ν. 2081/1992 περί «Κυβέρνησης 
και Κυβερνητικά όργανα», που προστέθηκε με το άρθρο 
27 του ν. 2081/1992 (Ε.τ.Κ.Α. 154/10.9.1992). 

7. Την υπ’ αριθμ. 1860/12.4.2001 (ΦΕΚ 421/Β712.4.2001) 
απόφαση του Γ ενικού Γ ραμματέα Περιφέρειας Θεσσαλί¬ 
ας «Περί μεταβίβασης αρμοδιοτήτων και παροχή εξουσι¬ 
οδότησης υπογραφής αποφάσεων, εγγράφων και λοιπά 
με εντολή Γ ενικού Γ ραμματέα Περιφέρειας Θεσσαλίας, 
στον Γενικό Διευθυντή Περιφέρειας Θεσσαλίας, στον 
Δ/ντή Δασών Περιφέρειας, στον Επιθεωρητή Δασών, 
στους Δ/ντές Δασών των Νομών και τους Προϊσταμέ¬ 
νους των Δασαρχείων της Περιφέρειας». 

8. Το υπ’ αριθμ. 51/11.4.2006 έγγραφο του Κυνηγετικού 
Συλλόγου Τρικάλων με το οποίο προτείνει την απα¬ 
γόρευση κυνηγίου για πέντε (5) χρόνια στην περιοχή 
Φωτάδας- Βαλομανδρίου Δήμων Καλλιδένδρου και Πια- 
λείων καθώς και Ρογκίων Δήμου Φαλώριας, για λόγους 
προστασίας και εξασφάλισης προϋποθέσεων διαβίωσης 
και ανάπτυξης ειδών της άγριας πανίδας. 

9. Την από 13.6.2006'Εκθεση - Εισήγηση του Δασολό¬ 
γου Καλόγηρου Δημητρίου σε συνδυασμό με την σκοπι¬ 


μότητα απαγόρευσης του κυνηγίου για την προστασία 
ανάπτυξη, αναπαραγωγή και εκμετάλλευση του θηρα- 
ματικού πλούτου και της άγριας πανίδας της χώρας 
μας, αποφασίζουμε: 

Απαγορεύουμε το κυνήγι όλων των θηραμάτων για 
πέντε (5) χρόνια, από 20.8.2006 μέχρι 19.8.2011, σε έκταση 
2.000 στρεμμάτων στις θέσεις «Αμπέλια», «Ψαροκώστι- 
νας», «Μυρμιγκιάρα», Φωτάδας- Βαλομανδρίου Δήμων 
Καλλιδένδρου και Πιαλείων καθώς και στη θέση «κα¬ 
λύβα Μπούτσια» «Πομώνα Σακελλάρη» Ρογκίων Δήμου 
Φαλώριας Νομού Τρικάλων που περικλείεται από την 
εξής οριογραμμή: 

Αρχίζει από την γέφυρα Ρογγίων Βαλομανδρίου στον 
Πηνειό ποταμό, συνεχίζει νοτιοδυτικά τον επαρχια¬ 
κό δρόμο μέχρι το παρακείμενο ανάχωμα το οποίο 
ακολουθώντας το νότια, φθάνει μέχρι το δρόμο που 
έχει κατεύθυνση νοτιοανατολική προς την άκρη του 
οικισμού Βαλομανδρίου. Με κατεύθυνση τον ίδιο δρόμο 
που συνεχίζει και προς Παραπόταμο συναντά τη γέφυ¬ 
ρα που βρίσκεται στο υδροφόρο κανάλι που έρχεται 
από τα όρια των δημοτικών διαμερισμάτων Φωτάδας 
και Κάτω Ελάτης (Ασπρόβαλτος). Ακολουθώντας το 
ίδιο κανάλι ανατολικά και βόρεια φθάνει στην γέφυ¬ 
ρα του επαρχιακού δρόμου Φωτάδας Κάτω Ελάτης 
(Ασπρόβαλτος) όπου ακολουθώντας τον ίδιο δρόμο 
ανατολικά και βόρεια περνά από την άκρη του οικι¬ 
σμού Φωτάδας και συναντά τη διασταύρωση με τον 
επαρχιακό δρόμου που έρχεται από Βαλομάνδρι. Από 
τη διασταύρωση αυτή συνεχίζοντας τον δρόμο προς 
τον οικισμό Φωτάδας βόρεια και δυτικά, φθάνει στη 
διασταύρωση με τον δρόμο που οδηγεί στο γήπεδο 
όπου ακολουθώντας τον ανατολικά και βόρεια περνά 
από το γήπεδο και καταλήγει στις όχθες της κοίτης 
του Πηνειού ποταμού. Από το σημείο αυτό σε ευθεία 
γραμμή βορειοανατολικά, περνά την κοίτη του Πηνειού 
ποταμού και συναντά απέναντι το ανάχωμα στη θέση 
Πομώνα Σακελάρη. Ακολουθώντας ανατολικά και νότια 
το ίδιο ανάχωμα φθάνει στον επαρχιακό δρόμο Ρογκί- 
ων Βαλομανδρίου όπου συνεχίζοντας τον δυτικά και 
νότια, καταλήγει στην γέφυρα του Πηνειού ποταμού 
απ’ όπου και άρχισε. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 14 Ιουνίου 2006 

Με εντολή Γ ενικού Γ ραμματέα Περιφέρειας 
Ο Δασάρχης Τρικάλων 
ΔΗΜΗΤΡΙΟΣ ΓΙΑΝΝΙΤΣΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ανήκει στην αριθ. 3 03ί/ί^-6-06 απόφαση του Δασάρχη Τρικάλων 


ΑΠΟΣΠΑΣΜΑ ΊΌΠΟΓΡΑΦΙΚΟΥ ΧΑΡΤΗ ΠΕΡΙΟΧΗΣ ΦΩΤΛΔΑΣ 
ΒΑΛΟΜΑΝΔΡΙΟΥ ΚΑΙ ΡΟΓΤΙΩΝ ΝΟΜΟΥ ΤΡΙΚΑΛΩΝ 
Κλίμακα 1: 20.000 , 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σάποπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίηΐΒΓΠθΙ : Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπίθί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιίΙρ://νννννν.θ1.9Γ - θ-πΐ3ίΙ: νν6άπΐ35ΐ6Γ@6ΐ.9Γ 












